# Javni razpis »REACT-EU: IKT za visokošolske zavode, ki izvajajo pedagoške študijske programe«

Datum objave javnega razpisa: 20. 1. 2023

Datum objave odgovorov na pogosta vprašanja:

|  |  |  |
| --- | --- | --- |
| Verzija | Datum objave | Spremembe |
| ver. 1: | 21. 2. 2023 | / |

1. Ali se zaradi reorganizacije ministrstva spremeni naziv ministrstva in obrazci za prijavo na javni razpis?

**Ne. Vsi obrazci in naziv ministrstva ostajajo nespremenjeni. Vloga se odda na obrazcih, ki so objavljeni na spletni strani** [Javni razpis REACT-EU: IKT za visokošolske zavode, ki izvajajo pedagoške študijske programe (gov.si)](https://www.gov.si/zbirke/javne-objave/react-eu-ikt-za-visokosolske-zavode-ki-izvajajo-pedagoske-studijske-programe/#:~:text=Javni%20razpis%20REACT-EU%3A%20IKT%20za%20visoko%C5%A1olske%20zavode%2C%20ki,2023%20objavljen%20v%20Uradnem%20listu%20RS%20%C5%A1t.%207%2F23.) **in kot velevajo določila javnega razpisa.**

1. Ob javnem naročilu izbrani ponudnik ponudi opremo za manjši znesek kot smo predvidevali. Ali je mogoče to razliko od predvidene vrednosti (polna vrednost financiranja) in dejanske vrednosti ponudnika (manjša kot polna vrednost financiranja) porabiti za opremo, ki je na spisku ampak je prej nismo nameravali nabaviti, ker bi presegli predvideno okvir financiranja. (Recimo nabavimo dodani računalnik za računalniško učilnico ali pa tablico).

**Prijavitelj lahko načrtuje do maksimalne vrednosti navedene v točki *5.1 Način določanja najvišjega možnega zneska sredstev, ki jih lahko po tem javnem razpisu prejme posamezni prijavitelj.* Obenem mora upoštevati *Seznam IKT z navodili* in določila ter omejitve, ki jih le-ta določa. Izvedba javnega naročila je v domeni prijavitelja in je fleksibilno do mere in na način, ki ga dopušča zakonodaja s področja javnega naročanja.**

1. Ali lahko nabavimo opremo, ki ni eksplicitno navedena v razpisu, jo je pa mogoče po vseh njenih karatkeristikah lahko uvrstiti med interaktivno opremo, ki je primerna za šole in šolanje študentov. Ustreza tudi z vidika povezovanja kinestatičnih in IKT veščin ter aktivira otroke, ki so po zadnjih merjenjih po Covid-19 pandemiji postali premalo fizično sposobni. Predvidena oprema, ki bi jo nabavila bi bila »aktivna tla« (active floor) – kombinacija projektorja in senzorjev za detekcijo gibanja otrok (učečih). [ActiveFloor Mobile - ActiveFloor](https://activefloor.com/en/2021/01/22/activefloor-mobile/)

**Po opisu sodeč, bi morda lahko »aktivna tla« spadala v *Sisteme odzivanja na učenje (responderski sistemi)*, ki se nahaja *v Prilogi 3. Seznam IKT z navodili* in sicer v *točki 2. Priporočena oprema*, ki pa ne more nadomestiti interaktivno tablo oz. interaktivni zaslon, ki je zahtevana oprema za vzpostavitev sodobne učilnice. Pri izbiri opreme je treba slediti tudi cilju javnega razpisa, da se vzpostavi takšno učno okolje, ki bo omogočalo kvalitetno izvedbo izobraževanja na daljavo. O smotrnosti in upravičenosti opreme bo presojala komisija za vodenje postopka javnega razpisa, zato je pomemben dober opis in obrazložitev, ki ga boste podali ob prijavi.**